28/06/2013 | Administración LocalMunicipal
Bergondo
Urbanismo
Edicto de notificación

SERVIZO DE URBANISMO Cédula pola que se notifica o acordo de remisión das actuacións practicadas á Axencia de Proteción da Legalidade Urbanística das obras rematadas sen licenza nin autorización autonómica. Con data 31 de maio de 2013 a Alcaldía ditou o Decreto núm.439/2013 polo que se acorda a remisión das actuacións practicadas á Axencia de Proteción da Legalidade Urbanística das obras rematadas sen licenza nin autorización autonómica, no lugar de Cobas, núm.25, parroquia de Bergondo, que afectan, entre outras, a parcela catastral n.º -15008A036001450000XH, propiedade de Herdeiros de don Orlando Rafael Artak Chariguaman Dedean. Ao non poder realizar a notificación persoal desta resolución mediante cédula, e o amparo do disposto no artigo 59.5 da Lei 30/1992, de réxime xurídico das administracións públicas e do procedemento administrativo común (LRXPAC) notifícaselle ós interesados, a devandita resolución tendo en conta que, en atención ao previsto no artigo 61 da Lei 30/1992. Decreto da Alcaldía núm.439/2013. “Asunto: obras terminadas consistentes en obras de movementos de terras, escavación, pavimentación das fincas, acondicionamento dunha explanación, valado e construción de pistas de padel e de tenis, sen licenza ni autorización autonómica, no lugar de Covas, n.º 25 (Club de Tenis A Pedralba) parroquia de Bergondo (expediente n.º 35/2011). ANTECEDENTES: I.–O 5 de agosto de 2011, emitiuse informe pola Policía Local a medio do cal constatase que no club de tenis “A Pedralba” estase realizando a construcción de dúas pistas de pádel e dúas de tenis sen presentar a oportuna licenza. II.–O arquitecto municipal emitiu informe o 5 de agosto de 2011, no cal recollía a realización de obras sen licenza, e sinala que as obras realízanse en solo con dúas clasificacións de solo, consonte as vixentes normas subsidiarias de solo NON URBANIZABLE COMÚN e SOLO DE NÚCLEO RURAL TRADICIONAL. III.–A medio de Decreto da Alcaldía n.º 707/2011, do 2 de novembro de 2011, en base o contido do informe técnico precitado, procedeuse a paralización das seguintes obras: movementos de terras, escavación, recheo e pavimentación das fincas alteración da rasante natural do terreo, construción de muros de contención de formigón armado e de bloques de formigón, construción de dúas pistas de tenis, dúas pistas de padel e recheos nos bordes sur e oeste das fincas elevando a rasante natural do terreo, realización de peches de postes e malla metálica das pistas deportivas e muros de contención. Realización de peches ao vial público con postes metálicos e malla de torsión verde. Todas estas obras realízanse en solo clasificado segundo as vixentes Normas subsidiarias de planeamento municipal coma solo NON URBANIZABLE COMÚN hoxe co réxime de aplicación, segundo o informe do arquitecto municipal, do SOLO RÚSTICO DE PROTECCIÓN DAS AUGAS, o estar dentro da zona de servidume do regato de O Caño, e consonte a Lei 9/2002, de 30 de decembro de ordenación urbanística e protección do medio rural de Galicia, disposición transitoria primeira letra F (Réxime de aplicación aos municipios con planeamento non adaptado). Asemade procedeuse a paralización das obras realizadas en SOLO DE NÚCLEO RURAL TRADICIONAL segundo a clasificación das vixentes Normas subsidiarias de planeamento municipal, hoxe co réxime de aplicación do SOLO DE NÚCLEO RURAL, segundo a Lei 9/2002, do 30 de decembro, de ordenación urbanística e protección do medio rural de Galicia, disposición transitoria primeira letra E (réxime de aplicación aos municipios con planeamento non adaptado, consistentes en demolición dunhas escaleiras de formigón e construcción doutras novas, conxuntamente cun muro de contención de formigón armado. O 25 de outubro de 2011, o arquitecto municipal emite informe aclaratorio. IV.–Constan sendos informes da Policía local do 15 de novembro de 2012, no cal reflíctese que non se observa ningunha persoa traballando no lugar, e informe posterior do 18 de abril de 2012, no cal manifestan a realización dun recheo. V.–O 10 de maio de 2012, o arquitecto municipal emitiu informe no cal recolle a existencia dun movemento de terras na parte clasificada como solo rústico de protección de augas. VI.–O 19 de abril de 2013 consta emitido informe xurídico. VII.–O 7 de maio de 2013 o arquitecto municipal emitiu informe no cal conclúe que a totalidade das obras realizadas atópanse rematadas, sendo as seguintes: Obras de movementos de terras, escavación, recheo no bordo suroeste formando un noiro ou talude (lindante coa finca co NIC 15008A035002810000XF) nas fincas co NIC 15008A036001450000XH, 15008A035004520000XE, 15008A035002700000XA, 15008A035002710000XB, 15008A035002720000XY, e, 15008a035002730000XG, e pavimentación das mesmas con gravilla compactada. Nas fincas co NIC 15008A035002670000XA, 15008A035002660000XW e 15008A035004570000XW, alteración da rasante natural dos terreos, excavacion e recheo de terras para unha explanada do tamaño de dúas pistas de tenis, unha pista polideportiva, dúas de padel e accesos as diferentes zonas así coma a nivelación da finca. Construcción de muros de contención de formigón armado entre as novas pistas de tenis e as inferiores de padel e polideportivas, así coma entre o camiño do linde oeste da finca. Muros de peche das pistas. Construción dunha pista de tenis e dúas pistas de padel, con pavimento de moqueta tipo herba artificial sobre soleira de formigón especial. Construción de dúas pistas de voleiplaya, sobre térreno compactado e subbase granular compactada e capa de acabado de area. Recheos nos bordes sur e oeste das fincas, das escavacións do resto das instalacións alterando totalmente a rasante natural do terreo, formando zonas de acceso con pendentes tipo acceso rodado e zonas niveladas horizontais, tipo aparcamento, con acabado de terra compactada. Instalación de iluminación eléctrica de todas as pistas perante báculos metálicos de 4 m de altura, pintados de verde, sobre zapatas de formigón cadradas e liñas eléctricas enterradas en tubos plásticos. Pavimentación de beirarrúas o derredor das pistas de padel e acceso o club, perante soleira de formigón, áridos grosos, pintada de verde, sobre subbase granular compactada. Tratamento do talude formado entre as novas pistas e as antigas do club de tenis A Pedralba, perante muros de bloque de formigón prefabricado gris duns 70 cm. de altura, drenaxe interior, tratamento do talude con malla geotextil e plantación de plantas rasantes. Todas as obras, segundo o informe do técnico municipal, realizáronse en SOLO RÚSTICO DE PROTECCION DE AUGAS. Nas fincas co NIC 2654514NH6925S0001JE E demolición dunhas escaleiras de formigón e substitución por outras novas, conxuntamente co muro de contención de formigón armado, realizado en SOLO DE NÚCLEO RURAL. VIII.–O 9 de maio de 2013, emitiuse informe xurídico. IX.–Identificación dos presuntos responsables: segundo os datos que constan no expediente, as obras realizáronse todas dentro de club de tenis “A Pedralba”, que forma parte dunha unidade orgánica é funcional, sendo o seu presidente actual don Damian Eduardo Jimmy Alexander Flick Ayoroa. X.–Sobre a posible legalización das obras: do contido dos informes técnicos precitados, desprendese a necesidade de acadar os previos informes favorables da Consellería de Sanidade e Medioambiente, e de Augas de Galicia. XI.–Consultados os libros-rexistro e arquivos obrantes no Departamento de Urbanismo, consta a solicitude dunha licenza de obra maior, para realización de dúas pista de tenis descubertas en solo rústico de protección de augas, efectuada por don Damian Eduardo Jimmy Alexander Flick Ayoroa, tramitada consonte o artigo 41. b da LOUGA. Non consta emitido o preceptivo informe do secretario xeral de Ordenación do Territorio e Urbanismo, da Consellería de Medio Ambiente, Territorio e Infraestruturas, debendo considerarse este negativo consonte o artigo 41.2 e) da Lei 9/2002 (expediente 2010/008/000035). Polo tanto, non existe concedida licenza municipal nen autorización autonómica que ampare as obras cuxa existencia constatouse. En virtude das facultades conferidas polo artigo 21.1 da Lei 7/1985, do 2 de abril, de bases do réxime local e consonte o contido dos artigos 210 e 214 da Lei 9/2002, do 30 de decembro, de ordenación urbanística e protección de medio rural de Galicia, polo presente RESOLVO: PRIMEIRO.–Remiti-las actuacións practicadas á Axencia de Protección da Legalidade Urbanística por se-lo órgano competente para a adopción das medidas precisas de REPOSICIÓN DA LEGALIDADE urbanística vulnerada, e a instrucción do oportuno expediente sancionador, respecto das obras que se realizaron, segundo o artigo 214 da Lei 9/2002. SEGUNDO.–Notificar a presente resolución os interesados, e propietarios catastrais. TERCEIRO.–Contra a presente Resolución o ser una acto de mero trámite non cabe recurso algún.” Bergondo, 19 de xuño de 2013. A alcaldesa Alejandra Pérez Máquez